ประเทศซีเรีย

| สาธารณรัฐอาหรับซีเรีย اَلْجُمْهُورِيَّةُ ٱلْعَرَبِيَّةُ ٱلْسُوْرِيَّة‎ (อาหรับ) |
| --- | --- |
   ธงชาติ    ตราแผ่นดิน  
เพลงชาติ: فِي سَبِيلِ المَجد ฟีซะบีลิลมัจญด์ "ในการแสวงหาความรุ่งโรจน์" (โดยพฤตินัย)   حُمَاةَ الدَّيَّارِ ฮุมาตัดดิยาร "ผู้พิทักษ์มาตุภูมิ" (โดยนิตินัย)
 ดินแดนซีเรียอยู่ในสีเขียวเข้ม ดินแดนอ้างสิทธิ์เหนือจังหวัดฮาทัยส่วนใหญ่ของตุรกีและที่ราบสูงโกลันที่อิสราเอลยึดครองอยู่ในสีเขียวอ่อนแสดงลูกโลกแสดงแผนที่ซีเรีย
สถานะ: รัฐสมาชิกสหประชาชาติซึ่งอยู่ภายใต้รัฐบาลเปลี่ยนผ่าน
เมืองหลวง และเมืองใหญ่สุด: ดามัสกัส 33°30′N 36°18′E﻿ / ﻿33.500°N 36.300°E﻿ / 33.500; 36.300
ภาษาหลัก: อาหรับ
ภาษารอง: เคิร์ด (กุรมันจี) ตุรกี ตูโรโย อื่น ๆ
กลุ่มชาติพันธุ์  (2021): 80–90% ชาวอาหรับ 9–10% ชาวเคิร์ด   1–10% อื่น ๆ
ศาสนา  (2020):  94.17% อิสลาม 79.19% ซุนนี  14.10% ชีอะฮ์ (รวมอะละวี)  3.84% คริสต์  1.99% อื่น ๆ 
เดมะนิม: ชาวซีเรีย
การปกครอง: รัฐบาลเปลี่ยนผ่าน

• ประธานาธิบดี : อะห์มัด อัชชะเราะอ์
• นายกรัฐมนตรี : มุฮัมมัด อัลบะชีร
 
สภานิติบัญญัติ: สภาประชาชน (ถูกระงับ)
ก่อตั้ง

• ราชอาณาจักรอาหรับซีเรีย : 8 มีนาคม ค.ศ. 1920
• รัฐซีเรียภายใต้อาณัติฝรั่งเศส : 1 ธันวาคม ค.ศ. 1924
• สาธารณรัฐซีเรียที่ 1 : 14 พฤษภาคม ค.ศ. 1930
• สิ้นสุดความเป็นอาณัติฝรั่งเศส : 17 เมษายน ค.ศ. 1946
• ออกจากสหสาธารณรัฐอาหรับ : 28 กันยายน ค.ศ. 1961
• เริ่มต้นสมัยบะอษ์ : 8 มีนาคม ค.ศ. 1963
• ระบอบบะอษ์ถูกโค่น : 8 ธันวาคม ค.ศ. 2024
 
พื้นที่
• รวม: 185,180 ตารางกิโลเมตร (71,500 ตารางไมล์) (อันดับที่ 87)
• แหล่งน้ำ (%): 1.1
ประชากร
• 2024 ประมาณ:  25,000,753 (อันดับที่ 57)
• ความหนาแน่น: 118.3 ต่อตารางกิโลเมตร (306.4 ต่อตารางไมล์) (อันดับที่ 70)
จีดีพี (อำนาจซื้อ) : 2015 (ประมาณ)
• รวม: 5.028 หมื่นล้านดอลลาร์สหรัฐ
• ต่อหัว: 2,900 ดอลลาร์สหรัฐ
จีดีพี (ราคาตลาด) : 2020 (ประมาณ)
• รวม: 1.108 หมื่นล้านดอลลาร์สหรัฐ
• ต่อหัว: 533 ดอลลาร์สหรัฐ
จีนี (2022):  26.6 ต่ำ
เอชดีไอ (2022):  0.557 ปานกลาง · อันดับที่ 157
สกุลเงิน: ปอนด์ซีเรีย (SYP)
เขตเวลา: UTC+3 (เวลามาตรฐานอาระเบีย)
ขับรถด้าน: ขวามือ
รหัสโทรศัพท์: +963
รหัส ISO 3166: SY
โดเมนบนสุด: .sy سوريا.
ซีเรีย (อังกฤษ: Syria; อาหรับ: سُورِيَا หรือ سُورِيَة) มีชื่อทางการว่า สาธารณรัฐอาหรับซีเรีย (อังกฤษ: Syrian Arab Republic; อาหรับ: اَلْجُمْهُورِيَّةُ ٱلْعَرَبِيَّةُ ٱلْسُوْرِيَّة) เป็นประเทศในเอเชียตะวันตกเฉียงใต้ มีพรมแดนทิศตะวันตกจดทะเลเมดิเตอร์เรเนียน ทิศเหนือจดประเทศตุรกี ทิศตะวันออกจดประเทศอิรัก ทิศใต้จดประเทศจอร์แดน และทิศตะวันตกเฉียงใต้จดประเทศอิสราเอลและรัฐปาเลสไตน์ กรุงดามัสกัส เมืองหลวง เป็นนครที่มีผู้อยู่อาศัยต่อเนื่องที่เก่าแก่ที่สุดแห่งหนึ่งของโลก ประเทศซีเรียเป็นที่ราบอุดมสมบูรณ์ ภูเขาสูงและทะเลทราย มีประชากรกลุ่มชาติพันธุ์และศาสนาหลากหลาย ส่วนมากเป็นชาวอาหรับ ซึ่งรวมอลาวียะห์ ดรูซ มุสลิมซุนนีและคริสต์ศาสนิกชน กลุ่มชาติพันธุ์อื่น ได้แก่ ชาวอาร์มีเนีย อัสซีเรีย เคิร์ด และเติร์ก ชาวอาหรับซุนนีเป็นกลุ่มประชากรใหญ่ที่สุดในประเทศซีเรีย
ในภาษาอังกฤษ เดิมชื่อ "ซีเรีย" สมนัยกับลิแวนต์ (ภาษาอาหรับว่า อัชชาม) ขณะที่รัฐสมัยใหม่ครอบคลุมที่ตั้งของราชอาณาจักรและจักรวรรดิโบราณหลายแห่ง รวมถึงอารยธรรมเอบลา (Ebla) ในสหัสวรรษที่ 3 ก่อนคริสตกาล ในสมัยอิสลาม ดามัสกัสเป็นเมืองหลวงของรัฐเคาะลีฟะฮ์อุมัยยะฮ์ และเมืองเอกในรัฐสุลต่านมัมลุกในอียิปต์
รัฐซีเรียสมัยใหม่สถาปนาขึ้นหลังสงครามโลกครั้งที่หนึ่งโดยเป็นอาณาเขตในอาณัติของฝรั่งเศส และเป็นรัฐอาหรับใหญ่ที่สุดที่กำเนิดขึ้นจากเลแวนต์อาหรับที่เดิมออตโตมันปกครอง ประเทศซีเรียได้รับเอกราชในเดือนเมษายน 2489 เป็นสาธารณรัฐระบบรัฐสภา สมัยหลังได้รับเอกราชมีความวุ่นวายและกลุ่มรัฐประหารและความพยายามรัฐประหารสะเทือนประเทศในสมัยปี 2492–2514 ระหว่างปี 2501 ถึง 2504 ประเทศซีเรียเข้าร่วมสหภาพช่วงสั้น ๆ กับอียิปต์ ซึ่งสิ้นสุดลงด้วยรัฐประหาร ประเทศซีเรียอยู่ภายใต้กฎหมายฉุกเฉินระหว่างปี 2506 ถึง 2554 ระงับการคุ้มครองพลเมืองส่วนใหญ่ของรัฐธรรมนูญอย่างชะงัด และระบบรัฐบาลถูกพิจารณาว่าไม่เป็นประชาธิปไตย บัชชาร อัลอะซัด เป็นประธานาธิบดีตั้งแต่ปี 2543 สืบทอดจากฮาเฟซ อัลอะซัด บิดา ซึ่งดำรงตำแหน่งระหว่างปี 2513 ถึง 2543
นับตั้งแต่อาหรับสปริงในปี 2554 ซีเรียก็พัวพันกับสงครามกลางเมืองหลายฝ่าย โดยที่ประเทศต่าง ๆ ต่างเข้ามามีส่วนร่วม นำไปสู่วิกฤตผู้ลี้ภัย ซึ่งมีผู้ลี้ภัยมากกว่า 6 ล้านคนต้องพลัดถิ่นจากประเทศนี้[อ้างอิงมากเกินไป] หลายประเทศเข้าแทรกแซงในนามของกลุ่มต่าง ๆ ที่คัดค้าน เพื่อตอบสนองต่อกลุ่มรัฐอิสลาม (IS) ที่ขยายดินแดนในสงครามกลางเมืองช่วงปี 2557-2558 นำไปสู่การสูญเสียดดินแดนทั้งในซีเรียภาคกลางและภาคตะวันออกใน พ.ศ. 2560 หลังจากนั้น กลุ่มทางการเมืองสามกลุ่ม ได้แก่ รัฐบาลชั่วคราวซีเรีย รัฐบาลปลดปล่อยซีเรีย และโรจาวา ได้ก่อตัวในดินแดนซีเรียเพื่อท้าทายการปกครองของอัลอะซัด ใน่ชวงปลาย 2567 แนวร่วมรุกของฝ่ายค้านทำการรุกรานจนยึดเมืองหลวงดามัสกัสและทำให้ระบอบอัลอะซัดล่มสลาย